b'\n_START_ARTICLE_\nComuna Turcoaia, Tulcea\n_START_SECTION_\nGeografie\n_START_PARAGRAPH_\nComuna Turcoaia este situata \xc3\xaen partea de nord-vest a jude\xc8\x9bului Tulcea, pe malul drept al Dun\xc4\x83rii, pe locul unde acum doua mii de ani se afla vestita cetate Troesmis._NEWLINE_Se \xc3\xaenvecineaz\xc4\x83 \xc3\xaen Nord teritoriul comunei Greci, \xc3\xaen Est \xc8\x99i Sud-Est - cu teritoriul comunei Cerna, \xc3\xaen Sud teritoriul comunei Peceneaga, iar \xc3\xaen Vest Bra\xc8\x9bul M\xc4\x83cin._NEWLINE_Distan\xc8\x9ba fa\xc8\x9ba de Tulcea este de 64\xc2\xa0km.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Turcoaia se ridic\xc4\x83 la 3.187 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 3.695\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (98,02%). Pentru 1,95% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (97,99%). Pentru 1,95% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nClima\n_START_PARAGRAPH_\nComuna Turcoaia are o clim\xc4\x83 temperat-continental\xc4\x83 cu influen\xc8\x9be sub-mediteraneene, verile sunt fierbin\xc8\x9bi cu precipita\xc8\x9bii reduse, iar iernile nu prea reci cu v\xc3\xa2nturi puternice.'